钦定古今图书集成/明伦汇编/氏族典/第573卷 > 完颜璋
## 钦定古今图书集成/明伦汇编/氏族典/第573卷 > 完颜璋

按《金史始祖以下诸子传》：“世祖子斡者，斡者子神土
懑，骠骑卫上将军。子璋本名胡麻，愈多勇略，通女直、
契丹、汉字。皇统六年，袭谋克。世宗即位，奉表如东京
贺即位。世宗嘉之，以璋为同知中都事、彰化军节度
使。”宋将吴璘出散关，据宝鸡以西，诏璋赴元帅都监
徒单合喜军前任使，大败之。以璋为西北路招讨使，
召为元帅左都监，兼安武军节度使，改临洮尹。十九
年卒。